สรุปปัญหาของ TESLA
“ถ้าจองรถผมวันนี้ด้วยเงิน 32,000 บาท ในอนาคตคุณจะได้รับรถยนต์ไฟฟ้า TESLA ในราคา 1,100,000 ล้านบาท”  ประโยคนี้ทำให้บริษัท TESLA มีเงินทุนหมุนเวียนมาจนถึงทุกวันนี้ แต่เรื่องนี้กลับกลายเป็นแรงกดดันที่ทำให้ บริษัทต้องประกาศลดจำนวนพนักงานด้วยเช่นกัน  เรื่องนี้เป็นกรณีศึกษาที่น่าสนใจอย่างไร ลงทุนแมนจะเล่าให้ฟัง
26 ม.ค. 2562

สรุปปัญหาของ TESLA / โดย ลงทุนแมน
“ถ้าจองรถผมวันนี้ด้วยเงิน 32,000 บาท
ในอนาคตคุณจะได้รับรถยนต์ไฟฟ้า TESLA ในราคา 1,100,000 บาท”
ประโยคนี้ทำให้บริษัท TESLA มีเงินทุนหมุนเวียนมาจนถึงทุกวันนี้
แต่เรื่องนี้กลับกลายเป็นแรงกดดันที่ทำให้ บริษัทต้องประกาศลดจำนวนพนักงานด้วยเช่นกัน
เรื่องนี้เป็นกรณีศึกษาที่น่าสนใจอย่างไร
ลงทุนแมนจะเล่าให้ฟัง
เมื่อวันที่ 17 มกราคมที่ผ่านมา TESLA ประกาศลดจำนวนพนักงานลง 7%
ซึ่งส่วนใหญ่แล้วเป็นพนักงานที่เกี่ยวข้องกับการผลิต TESLA รุ่น Model S และ X
ที่น่าสนใจก็คือ การลดจำนวนพนักงานในครั้งนี้ไม่ได้เกิดขึ้นเป็นครั้งแรก
เพราะเมื่อ 7 เดือนก่อน TESLA ก็พึ่งประกาศลดจำนวนพนักงานลง 4,000 คน
ทำไม TESLA ถึงต้องรีบลดจำนวนพนักงาน?
ก่อนที่จะไปพูดถึงประเด็นนี้
เราคงจะต้องมาทำความเข้าใจกับปัญหาที่เกิดขึ้นกับบริษัท TESLA กันก่อน
ปกติแล้ว เวลาซื้อรถหนึ่งคัน เราก็เพียงแค่วางมัดจำและ ขอสินเชื่อรถยนต์
เพียงเท่านี้เราก็จะได้รถมาขับแล้ว
แต่สำหรับในกรณีของ TESLA นั้นจะต่างออกไป
ระบบการซื้อรถของ TESLA คือ การวางเงินมัดจำก่อนแล้ว
TESLA จะส่งมอบรถให้ทีหลังเมื่อผลิตเสร็จ
ในต้นปี 2016 บริษัทเริ่มเปิดวางมัดจำสำหรับรุ่น Model 3 Standard ในราคาคันละ 32,000 บาท
และเก็บค่ายืนยันคำสั่งซื้อเพิ่มอีก 79,000 บาทเมื่อกลางปี 2018
ซึ่งที่ผ่านมา ลูกค้าได้วางมัดจำไว้ในรุ่น Model 3 เป็นจำนวนกว่า 400,000 คัน ซึ่งถือเป็นการจองรถที่สูงสุดในประวัติศาสตร์ โดยที่ลูกค้าไม่ได้รถจริง
ถ้าเรามาลองดูหนี้สินระยะยาวของ TESLA ในช่วง 3 ปีที่ผ่านมา
ปี 2016 อยู่ที่ 75,000 ล้านบาท
ปี 2017 อยู่ที่ 107,000 ล้านบาท
ล่าสุดไตรมาส 3/2018 อยู่ที่ 264,000 ล้านบาท และขาดทุนสะสมอีก 170,000 ล้านบาท
พอเป็นแบบนี้แล้วทางออกของเรื่องนี้จึงมาจบที่ การหาทางลดต้นทุนในการผลิตให้ได้มากที่สุด
จริงๆ แล้ว การลดต้นทุนการผลิตเป็นสิ่งที่ TESLA พยายามทำมานานแล้ว
ด้วยการตั้งโรงงานแบตเตอรี่ขนาดใหญ่อย่าง Gigafactory และพัฒนาเทคโนโลยีของรถยนต์ไฟฟ้า
แต่ TESLA ก็ยังไม่สามารถทำให้ Model 3 มีต้นทุนลดลงได้ตามเป้าหมาย
บริษัทจึงจำเป็นต้องทำการลดต้นทุนในส่วนของพนักงานลง
ถ้าเราไปดูในส่วนของ ค่าใช้จ่ายในการขายและค่าใช้จ่ายในการบริหาร ในช่วงที่ผ่านมา
ปี 2016 อยู่ที่ 45,000 ล้านบาท
ปี 2017 อยู่ที่ 79,000 ล้านบาท
สามไตรมาสล่าสุดอยู่ที่ 69,000 ล้านบาท
ทั้งหมดนี้จึงน่าจะเป็นสาเหตุว่า ทำไม TESLA ถึงต้องประกาศลดจำนวนพนักงานลงอย่างต่อเนื่อง
เรื่องนี้ทำให้เราคิดได้ว่า ก่อนที่เรารับปากกับใคร เราต้องมั่นใจว่าจะสามารถทำสิ่งนั้นได้จริง และยิ่งถ้าเรารับปากกับคนจำนวนมาก มันจะเป็นภาระขนาดใหญ่ตามมา
สุดท้ายก็ต้องติดตามว่า Elon Musk จะทำให้ TESLA Model 3 มีราคาได้ตามสัญญาหรือไม่
แต่ตอนนี้ลูกค้าที่วางมัดจำไว้ ต้องรอมานานเกือบ 3 ปีแล้ว..
----------------------
แล้ว Tesla กับ General Motors ใครใหญ่กว่ากัน? 
ติดตามเรื่องราวบริษัทชั้นนำของโลก ได้ที่เพจลงทุนแมน ในแอปพลิเคชัน blockdit โหลดเลยที่ 
----------------------
References
-
-
-
-
-
-
-